[ca] En els últims anys s'ha començat a parlar del múscul esquelètic com un òrgan endocrí capaç d'exercir funcions en òrgans distants a través de l'alliberació de diferents molècules, entre les quals destaquen les miocines (BDNF, catepsina B, interleucina-6, etc). Un exemple és la comunicació bidireccional entre els sistema musculoesquelètic i el sistema nerviós central (SNC) i que ha permès establir el concepte eix múscul-cervell. Estudis suggereixen que les miocines alliberades pels músculs poden influir en processos com l'aprenentatge, la memòria i el comportament, i també poden mediar les accions beneficioses de l'exercici físic en el cervell. Alhora, canvis en l'encèfal poden influir directament en la salut muscular. L'exercici físic regular, la dieta i la suplementació poden ser estratègies beneficioses per millorar ambdós sistemes. Tot i això, a dia d'avui encara no es coneixen del tot els mecanismes moleculars, cel·lulars i fisiològics involucrats en aquesta comunicació múscul-cervell. Paral·lelament, en els últims anys ha crescut el número d'ingredients funcionals amb la finalitat de millorar o potenciar alguns d'aquests processos biològics. Un exemple són els pèptids bioactius o de precisió, cadenes curtes d'aminoàcids dissenyades per tenir efectes biològics específics en l'organisme i que tenen el potencial per prevenir i tractar diferents malalties cròniques. En aquest estudi de revisió bibliogràfica s'analitza el potencial dels pèptids de precisió per modular l'eix múscul-cervell i avaluar el seu potencial per millorar la salut muscular i cognitiva, alhora que s'intenten aclarir les vies de comunicació de l'eix múscul-cervell.

[en] In recent years, skeletal muscle has been recognized as an endocrine organ capable of exerting functions on distant organs through the release of various molecules, among which myokines (such as BDNF, cathepsin B and interleukin-6) stand out. One example is the bidirectional communication between the musculoskeletal system and the central nervous system (CNS), which has led to the establishment of the muscle-brain axis concept. Studies suggest that, in the brain, myokines released by muscles can influence processes such as learning, memory, and behavior, and they may also mediate the beneficial effects of physical exercise on the brain. At the same time, changes in the brain can directly affect muscle health. Regular physical exercise, diet, and supplementation can be beneficial strategies to improve both systems. However, the molecular, cellular, and physiological mechanisms involved in this muscle-brain communication are not yet fully understood. In parallel, recent years have seen a rise in functional ingredients aimed at improving or enhancing some of these biological processes. One example is bioactive or precision peptides, short chains of amino acids designed to have specific biological effects on the body and with the potential to prevent and treat various chronic diseases. This bibliographic review analyzes the potential of precision peptides to modulate the muscle-brain axis and assesses their ability to improve muscle and cognitive health, while also seeking to clarify the communication pathways of the muscle-brain axis.